钦定古今图书集成/明伦汇编/氏族典/第190卷 > 萧挞不也
## 钦定古今图书集成/明伦汇编/氏族典/第190卷 > 萧挞不也

按《辽史萧挞不也传》：“挞不也，字斡里端，国舅郡王高
九之孙。性刚直，咸雍中补祗候郎君。太康元年，为彰
愍宫使，尚赵国公主，拜驸马都尉。三年，改同知汉人
行宫都部署。与北院宣徽使耶律挞不也善，乙辛嫉
之，令人诬告谋废立事，不胜搒掠，诬伏，遂见杀。乾统
间，追封兰陵郡王。”